[pic] | KOMISIJA EVROPSKIH SKUPNOSTI |

Bruselj, 5.6.2009

COM(2009) 265 konč.

2006/0008 (COD)

MNENJE KOMISIJE v skladu s točko (c) tretjega pododstavka člena 251(2) Pogodbe ES o spremembah, ki jih predlaga Evropski parlament, k skupnemu stališču Sveta v zvezi s predlogom

UREDBE EVROPSKEGA PARLAMENTA IN SVETA o spremembi Uredbe (ES) št. 883/2004 o koordinaciji sistemov socialne varnosti in določitvi vsebine njenih prilog

O SPREMEMBAH PREDLOGA KOMISIJE v skladu s členom 250(2) Pogodbe ES

2006/0008 (COD)

MNENJE KOMISIJE v skladu s točko (c) tretjega pododstavka člena 251(2) Pogodbe ES o spremembah, ki jih predlaga Evropski parlament, k skupnemu stališču Sveta v zvezi s predlogom

UREDBE EVROPSKEGA PARLAMENTA IN SVETA o spremembi Uredbe (ES) št. 883/2004 o koordinaciji sistemov socialne varnosti in določitvi vsebine njenih prilog

1. UVOD

Točka (c) tretjega pododstavka člena 251(2) Pogodbe ES določa, da Komisija pripravi mnenje o spremembah, ki jih predlaga Evropski parlament na drugi obravnavi. Komisija v nadaljevanju predstavlja svoje mnenje o štirih spremembah, ki jih predlaga Parlament.

2. Ozadje

Datum predložitve predlogov Evropskemu parlamentu in Svetu: – za predlog (COM(2006) 7 konč. (2006/0008/COD) – za predlog (COM(2007) 376 konč. (2007/0129/COD) | 24. januarja 2006 3. julija 2007 |

Datum mnenja Evropskega ekonomsko-socialnega odbora: | 26. oktobra 2006 |

Datum mnenja Evropskega parlamenta, prva obravnava: | 9. julija 2008 |

Datum predložitve spremenjenega predloga (COM(2008) 648 konč.) (2006/0008 COD) | 15. oktobra 2008 |

Datum sprejetja skupnega stališča: | 17. decembra 2008 |

Datum sprejetja sporočila Komisije: | 7. januarja 2009 |

Datum mnenja Evropskega parlamenta, druga obravnava: | 22. aprila 2009 |

3. Namen predloga

Evropski parlament in Svet sta 29. aprila 2004 sprejela Uredbo (ES) št. 883/2004[1] o koordinaciji sistemov socialne varnosti, ki bo nadomestila Uredbo (EGS) št. 1408/71[2].

Uredba 883/2004 ima več prilog, ki vsebujejo določbe v zvezi s posameznimi državami članicami. Ob sprejetju Uredbe 883/2004 vsebina nekaterih prilog še ni bila določena. Uredba 883/2004 zato določa, da se vsebina prilog II (določbe konvencij, ki ostanejo v veljavi), X (posebne denarne dajatve, za katere se ne plačujejo prispevki) in XI (posebne določbe za uporabo zakonodaje držav članic) določi pred začetkom uporabe Uredbe. Poleg tega je treba nekatere priloge k Uredbi 883/2004 prilagoditi zaradi upoštevanja zahtev držav članic, ki so k Evropski uniji pristopile po sprejetju Uredbe, in nedavnih sprememb v drugih državah članicah.

Na podlagi tega je Komisija 24. januarja 2006 in 3. julija 2007 sprejela predloga v tem zaporedju:

– predlog Uredbe Evropskega parlamenta in Sveta o spremembi Uredbe (ES) št. 883/2004 o koordinaciji sistemov socialne varnosti in o določitvi vsebine Priloge XI ter

– predlog Uredbe Evropskega parlamenta in Sveta o spremembi prilog k Uredbi (ES) št. 883/2004 o koordinaciji sistemov socialne varnosti.

Komisija je svoj spremenjeni predlog, v katerem je upoštevala predlog Evropskega parlamenta, da se oba izvirna predloga združita v eno besedilo, predložila 15. oktobra 2008. Postopek v zvezi s predlogom (2007/0129/COD) je bil umaknjen, po tem ko je bila njegova vsebina vključena v postopek v zvezi s prvim predlogom (2006/0008/COD).

Predlog uredbe o določitvi vsebine Priloge XI predvideva dodatna pravila glede posebnih vidikov zakonodaje posameznih držav članic, da bo uporaba Uredbe 883/2004 v državah članicah potekala brez težav. V skladu s splošnim ciljem poenostavitve je v predlogu manj navedb kot v ustrezni Prilogi VI k Uredbi (EGS) št. 1408/71.

Prilogi II in X k Uredbi 883/2004 imata enake določbe, kot so tiste v prilogah III in IIa k Uredbi 1408/71. Druge priloge je treba dopolniti, da se upoštevajo države članice, ki so k EU pristopile po sprejetju Uredbe 883/2004. Nekatere od teh prilog imajo tudi določbe, ki ustrezajo tistim v Uredbi 1408/71. Kljub temu so del 1 Priloge I (predujmi preživnin) ter prilogi III in IV (posebna pravila za storitve zdravstvenega varstva) novi.

4. Mnenje Komisije o spremembah Evropskega parlamenta

4.1. Spremembe, ki jih Komisija sprejema

Komisija sprejema vse štiri spremembe, ki jih je sprejel Parlament.

Štiri spremembe zadevajo Prilogo III, ki vsebuje seznam držav članic, ki uporabljajo „omejitev pravic do storitev za družinske člane obmejnega delavca“ v pristojni državi članici. Besedilo predvideva revizijo Priloge III najpozneje pet let po datumu začetka veljavnosti Uredbe. Cilj ustreznih štirih sprememb [uvodna izjava 7 a (novo), točka 7 člena 1, točka 8 člena 1 in točka b a (novo ) točke 9 člena 1] je pojasniti, da je namen revizije načeloma razveljaviti Prilogo III, razen če bi obstajali nujni razlogi proti temu.

5. SKLEP

Komisija v skladu s členom 250(2) Pogodbe ES spremeni svoj predlog, kot je navedeno zgoraj.

[1] UL L 166, 30.4.2004, popravljena različica v UL L 200, 7.6.2004, str.1.

[2] Uredba Sveta (EGS) št. 1408/71 o uporabi sistemov socialne varnosti za zaposlene osebe, samozaposlene osebe in njihove družinske člane, ki se gibljejo v Skupnosti, UL L 149, 5.7.1971, str. 2.